Entitatearen izena: ................................................

20......(e)ko Aurrekontua

MEMORIA
(21/2003 Foru Arauaren 6.1.d art..)

		1.-	Ekonomi egoera

			........................................
			........................................

		2.-	Finantza egoera

			........................................
			........................................

		3.-	Ondare egoera

			........................................
			........................................

		4.-	Aurrekontua egiteko kontuan izandako irizpideak

			........................................
			........................................

		5.-	Aurrekontuaren helburuak 

			........................................
			........................................

		6.-	Aurrekontuaren edukia

			6.1 Sarrerak

			.....................................
			.....................................

			6.2 Gastuak

			.....................................
			.....................................

............................., 20.......(e)ko..................................ak .....
Alkate/lehendakaria,

AURREKONTUAREN AZALPEN MEMORIA BETETZEKO
JARRAIBIDEAK

Goiko zatia

	Udal entitatearen izena eta, hala badagokio, zein udaletakoa den adierazi behar da.

Erdiko zatia

	Agiria egituratzean, objektiboki eta era laburtuan udal entitatearen ekonomi, finantza eta ondare egoera nahiz aurrekontuaren edukia ahalik eta zehatzen jasotzen duten agiriak  kontuan hartu dira.

	Diligentzia egiteko ideiak orientagarriak besterik ez dira, eta epigrafe bakoitzari era laburtuan erantzun nahi diote. Izaera orokorra badute ere, udal entitate askorentzat baliagarri izango dira eta aldaketa txiki batzuekin, berriz, gehienentzat balioko dute. Udal entitatearen egoera egitura orokor horrekin bat ez datorrenean, zein zirkunstantzia dagoen adieraziko da argi eta garbi.

1.- Ekonomi egoera 

Aurrekontu propioa

	Gure ustez, Gipuzkoako udalen ogasunen kontestu orokorrean, udal honen ogasunaren ekonomi egoera onargarria da, neurri handi batetan diru-sarrera arruntek gastu arruntak gainditzen baitituzte. Era horretan, soberakin hori inbertsio gastuak finantzatzeko erabil daiteke, eta kreditu eragiketaren baliabidearen beharra saihets daiteke.

Organismo autonomoen aurrekontuak

	................ zerbitzuaren kudeaketa deszentralizatuak eskaintzen dituen abantailak alde batera utzita, azpimarratu behar da ekonomi kudeaketaren emaitza aurrekontuan sartzeak duen garrantzia, agiri horretan eskaintzen den informazioari esker kasuan kasuko neurriak hartzeko aukera ematen baita.

	Zerbitzu honek sortzen dituen ekonomi baliabideak ez dira gastuei aurre egiteko iristen eta, horregatik, Udalaren Aurrekontutik jasotako fondoen transferentzia bidez osatzen da diferentzia. Aipatu eragiketa zerbitzuak betetzen duen helburu sozialaren bitartez zurituko da.

Mankomunitatearen aurrekontuak

	Mankomunitatearen egoera normaltzat har daiteke, zerbitzugintzatik eskuratutako diru-baliabideak zerbitzuen kostuari aurre egiteko iristen ez badira ere, Mankomunitatea osatzen duten udalek egindako ekarpenen bitartez osatzen baita diferentzia, transferentzia horiek udalen aurrekontuetan eragin berezirik ez dutelarik.

2.- Finantza egoera 

	Atal hau antzera bete daiteke hiru entitate moten kasuan, diru-sarreren zalutasuna ekitaldian zehar, gutxi gorabehera, antzekoa baita. Horrez gainera, organismo autonomo eta mankomunitateetan diruzaintza alorrean izan ohi diren noizbehinkako arazoei udalen aurrekontutik jasotako transferentzien bitartez aurre egiten zaie.

	Oinarrian hau esan daiteke: eskueran dauden baliabideen zergabilketaren zalutasun eta aldizkakotasunak gastuak puntualki ordaintzeko aukera ematen du; hori dela eta,  urtean zehar Diruzaintzan gerta daitezkeen arazo eta gorabeherak noizbehinkakoak izango direla pentsa daiteke.

3.- Ondare egoera

Aurrekontu propioa

	Beste erakunde batzuek Udalari utzitako ondasunak eta Udalak hirugarrenei utzitako ondasunak adieraziko dira. Era berean, ekitaldi honetan salmentetarako, beste erosketa batzuetarako... aurreikusitako aldaketak adieraziko dira.

Organismo autonomoaren aurrekontua

	Organismo honen ondarea Udalak utzitakoa da; atxikita dagoen ondarea da, beraz. Ondarea organismoaren egoitza moduan eta bere zerbitzuak emateko erabiltzen da; horrela bada, ondarearen kudeaketa zerbitzu ematearenaren barruan dago.

Mankomunitatearen aurrekontua

	Udalarenaren antzera diligentziatuko da.

4.- Egiterakoan kontuan izan diren irizpideak

	Atal honen diligentziak aipatu hiru aurrekontuetarako balio dezake.

	Egiterakoan beti izango dira irizpide batzuk: ekitaldi bakoitzerako organo eskudunak esanbidez emandakoak  edo, bestela,  eskuarki erabili ohi direnak.

	Edozein modutan, era honetan egin daiteke diligentzia:

	20.....(e)ko Aurrekontuaren egitasmoa esparru bakoitzeko arduradun diren alderdi politikoek egindako proposamenetik jasotako informazioa oinarritzat hartuz egin da.

	Lan hori egiterakoan, erraztasunak eman asmoz, esparru bakoitzeko alderdi arduradunaren eskueran ondoko hauek utzi dira: zerbitzuak eratzeko edo aldatzeko hartutako erabakiak eta beharrezko gainerako aurrekariak; aurreko urteko Aurrekontua gauzatzeari buruzko informazioa; segidako traktuaren betebeharrak, legezko ezarpenaren edo onartutako konpromisoen bidezkoak; eta, nolanahi ere, aurreko ekitaldian edo tarifa eta kuotak gehitzearen ondorioz izandako etekinen arabera aurreikusitako diru-sarrerak.

	Proposamenak gastuaren ekonomi izaeraren arabera sailkatu dira, inbertsio jarduera eta gastu arrunta bereiziaz. Proposatzaileen eta Ogasuneko Informazio Batzordearen partaideen arteko zenbait bileren ondorioz,  proposamenei lehentasuna eman zaie behar soziala kontuan izanik, beti ere, aurreikusita zeuden diru-sarreren mugen barruan.

5.- Aurrekontuaren helburuak 
 
	Atal honen diligentzia egiteko, berdin joka daiteke aipatu hiru aurrekontuetarako; era honetakoa, hain zuzen:

	20.....(e)ko ekitaldiko Aurrekontuaren bitartez, Udalaren ekonomi jardueraren programa gisa,  baliabideei ahalik eta etekin gehiena atera nahi zaie,  gastu arrunta kontrolatuz, arrazionalizatuz eta zainduz.

	Helburu orokor horren barruan baliabide arruntak inbertsiorako erabili nahi dira azpiegitura hobetzeko eta osatzeko eta administratuen ongizatea hobetzeko. Asmo horrek ez du ekarriko zerbitzu emateen maila gutxitu beharra, ez eta administratuek diru-ekarpen gehiago egin behar izatea ere.

6.- Aurrekontuaren edukia

	Atal hau, besteak bezala, era berdintsuan bete daiteke aipatutako hiru aurrekontuetarako.

	Horrela bada, ahalik eta modu zehatz eta argienean azalduko dira aurreko aurrekontuarekin erkatuz egin diren aldaketarik garrantzitsuenak, diru-sarrerei  nahiz gastuei dagokienean.

	Zentzu horretan, ondoren adierazten direnak hartuko dira “aldaketa garrantzitsutzat" gastuetan nahiz diru-sarreretan:

* Diru-sarrera eta gastu berriak
* 100eko 10 baino gehiagoko diru-sarrera eta gastuen  gehikuntza
* 100eko 10 baino gehiagoko diru-sarrera eta gastuen murrizpena
* Diru-sarrera eta gastuen baja.

	Informazio guzti hori lortzeko aldaketak jasotzen dituen zerrenda bat egin beharko da ekonomi sailkapenaren ordena koerlatiboari jarraituz. Zerrenda horretan zutabe bidez adierazi beharko da hemen aztertzen ari garen Aurrekontuan jasotako diru-sarreren eta kredituen zenbatekoa, aurreko ekitaldiko aurrekontuaren koerlatiboak eta  eurotan eta ehunekotan dagoen aldea.

	Diru-sarrera eta aurrekontuaren partida bakoitzagatik izandako aldaketak behar bezala zurituko dira, ondoren zehazten den eran:

	Gastuen gehikuntza bada, arrazoi hauengatik izango da: aurreko ekitaldian zenbateko hori zuten obligazioak likidatu zirelako, gastuaren gehikuntza hazkorrarengatik; Udalak ematen den zerbitzuaren maila hobetu nahi duelako, eskari gehiago dagoelako, e.a.

	Gastu berriak badira: kontuan hartutako irizpideak eta kostuaren balorazioa jarriko dira.

	Gastuen murrizpena bada: aurreko ekitaldiko likidazioari begira beherakadaren zergatia, zerbitzuaren gero eta erabilera urriago e.a. adierazi beharko dira.

	Aldaketa gastu ezabaketaren ondorioz bada: zioak aipatuko dira, eskari urri edo eskari eza, gastuaren kontrol gehiago, e.a.

	Diru-sarreren gehikuntza zuritzeko hau izango da kontuan: aurreko ekitaldiko baliabideen etekina, zerga unitate berriak, zerga oinarrien gehiketa, ordenantza fiskalen eta prezio publikoen etabarren tarifak, tasak edo kuotak gehitzeko erakundeek hartutako erabakiak, Ordenantzan jasotako ekonomi azterketaren aurreikuspenak azalduaz.

	Diru-sarrera berriak  horrela zurituko dira: lehen aldiz agertzen diren baliabideen etekinak kalkulatzeko erabilitako oinarrien bidez.

	Diru-sarreren murrizpena zurituko da: aurreko ekitaldian baliabideak izandako etekin eskasagoagatik, zergagaien murrizpenarengatik, erabakitako tasa, tarifa edo kuoten murrizpenarengatik, e.a.

	Diru-sarreren behin-betiko baja zurituko da zerbitzuaren kudeaketa kostuaren arabera, etekin urria duen baliabidea ezabatzen duen udal erabakia dela medio edo ezabatu edo iraungitako baliabidea dela medio.

Beheko aldea

	Agiri hau, datatu eta gero, alkate-lehendakariak edo organismo autonomoko edo mankomunitateko lehendakariak sinatu beharko du.

Oharra: antzera osatutako da 21/2003 Foru Arauaren 6.3a) artikuluan eskatzen den Aurrekontu Orokorrari buruzko memoria (tokiko sektore publikoa osatzen duten entitateen aurrekontu guztiak). Aipatu txostenean aurreko ekitaldiko aurrekontu orokorrari buruzko aldaketak aurrekontu bakoitzaren guztizkoa  kontuan edukiz egingo da, inongo errepikapenik gerta ez dadin. Era berean, Aurrekontua Gauzatzeko Arauan sartutako beste neurri batzuk aipatu ahal izango dira txostenean (gastuari lotutako diru-sarrera handiagoen araberako kreditu zabalkorrak, e.a.)